Ar chapel oa bet savet gant mein ar vro, maen-glas ha maen-greun. War ar mogerioù, barzh ar chapel, oa bet livet FRESKENNOÙ a zo aet diwar wel bremañ. Met ar pezh a ra brud ar chapel eo he gwerennoù-livet, dalchet e  stad vat dibaoe ar 16vet kantved. Eizh gwerenn-livet a gont deomp GANEDIGEZH Jezus-Krist, e vadeziant, ar Basion Vras, hag E ZASORCHIDIGEZH. Kaoz zo ivez deus ar Werchez Vari ha deus Buhez ar sent Laorañs, Jakez hag Alar. Graet gant tammoù gwer o livioù kaer ha flamm, gwerennoù-livet chapel ar Chrann a zo touesk ar re vravañ ba Breizh. E 1902 int bet renket e-barzh ar Monuments historiques. Ken kaer all eo ar retabloù hag an delwennoù koad livet. An daou retabl, hini Itron Varia ha hini an Drinded,  zo bet savet er 16vet kantved ha restaoret neus ket pell zo. Delwennoù all a zo ivez, evel hini santez Berched, ur santez deus Iwerzhon anavezet mat ba Breizh evel AMIEGEZ ar Werchez Vari.